CELEX: 62019TN0081
Language: da
Date: 2019-02-12 00:00:00
Title: Sag T-81/19: Sag anlagt den 12. februar 2019 — Apostolopoulou og Apostolopoulou Chrysanthaki mod Europa-Kommissionen

25.3.2019   
            
            
               DA
            
            
               Den Europæiske Unions Tidende
            
            
               C 112/49
            
         
      Sag anlagt den 12. februar 2019 — Apostolopoulou og Apostolopoulou Chrysanthaki mod Europa-Kommissionen
      (Sag T-81/19)
      (2019/C 112/60)
      Processprog: græsk
      
         Parter
      
      
         Sagsøgere: Zoi Apostolopoulou (Athen, Grækenland) og Anastasia Apostolopoulou-Chrysanthaki (Athen) (ved advokat D. Gkouskos)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Nærværende sag forenes med den sag, som samme sagsøgere anlagde den 25. oktober 2018, og som er registreret som T-721/2018.
               
            
                  —
               
               
                  Sagsøgerne gives medhold, og sagsøgte tilpligtes in solidum at betale hver sagsøger i alt 1 100 000 EUR som erstatning for det ikke-økonomiske tab, som de har lidt som følge af en tilsidesættelse af deres personlige rettigheder, som dette beløb er detaljeret opgjort i stævningen.
               
            
                  —
               
               
                  Sagsøgte tilpligtes i fremtiden at afstå fra enhver tilsidesættelse af sagsøgernes personlige rettigheder.
               
            
                  —
               
               
                  Den første sagsøger tilpligtes at genoprette sagsøgernes ry og omdømme med en erklæring.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Dette søgsmål er anlagt mod Europa-Kommissionen og Den Europæiske Union. Henset til, at sidstnævnte for Domstolen altid repræsenteres af den institution, som er ophavsmand til den anfægtede retsakt eller adfærd, anses Kommissionen følgelig for at være eneste sagsøgte i nærværende søgsmål.
      Til støtte for søgsmålet har sagsøgerne fremsat tre anbringender.
      
                  1.
               
               
                  Det første anbringende om tilsidesættelse af loyalitetsforpligtelsen og af ligebehandling mellem parterne, tilsidesættelse af det grundlæggende princip om beskyttelsen af en forsvarlig retspleje og tilsidesættelse af sagsøgernes ret til en retfærdig rettergang.
               
            
                  2.
               
               
                  Det andet anbringende om tilsidesættelse af den menneskelige værdighed og af sagsøgermes personlige rettigheder i strid med princippet om god forvaltningsskik.
               
            
                  3.
               
               
                  Det tredje anbringende om tilsidesættelse af legalitetsprincippet, princippet om god tro og princippet om beskyttelse af den berettigede forventning.